CELEX: 32010D0561
Language: sl
Date: 2010-05-17 00:00:00
Title: 2010/561/EU: Sklep Komisije z dne 25. maja 2010 o nacionalnih določbah o dodajanju nitritov nekaterim mesnim izdelkom, o katerih je Danska poslala uradno obvestilo (notificirano pod dokumentarno številko C(2010) 3301)

21.9.2010   
            
            
               SL
            
            
               Uradni list Evropske unije
            
            
               L 247/55
            
         SKLEP KOMISIJE
   z dne 25. maja 2010
   o nacionalnih določbah o dodajanju nitritov nekaterim mesnim izdelkom, o katerih je Danska poslala uradno obvestilo
   (notificirano pod dokumentarno številko C(2010) 3301)
   (Besedilo v danskem jeziku je edino verodostojno)
   (2010/561/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti člena 114(6) Pogodbe,
   ob upoštevanju naslednjega:
   I.   DEJSTVA IN POSTOPEK
   
   
               (1)
            
            
               Kraljevina Danska (Danska) je s pismom z dne 21. novembra 2007 v skladu s členom 95(4) Pogodbe ES (zdaj člen 114(4) Pogodbe o delovanju Evropske unije – PDEU) Komisijo obvestila o nacionalnih določbah o dodajanju nitritov nekaterim mesnim izdelkom, navedenih v Odloku št. 22 z dne 11. januarja 2005 o aditivih za živila (Bekendtgørelse nr 22 af 11.1.2005 om tilsætningsstoffer til fødevarer) in na danskem pozitivnem seznamu dovoljenih aditivov za živila (Liste over tilladte tilsætningsstoffer til fødevarer, „Positivlisten“) (1). Danska je menila, da je treba te določbe ohraniti in da zato ne namerava prenesti Direktive 2006/52/ES Evropskega parlamenta in Sveta z dne 5. julija 2006 o spremembi Direktive 95/2/ES o aditivih za živila razen barvil in sladil in Direktive 94/35/ES o sladilih za uporabo v živilih (2) v nacionalno zakonodajo, če zadeva uporabo nitritov v mesnih izdelkih.
            
         
               (2)
            
            
               Komisija je z Odločbo 2008/448/ES (3) te nacionalne določbe odobrila do 23. maja 2010, dokler danski organi ne dokažejo, in sicer z novim uradnim obvestilom, da uporaba ravni iz Direktive 2006/52/ES ne dosega zahtevane ravni varovanja in da lahko privede do nesprejemljivega tveganja za zdravje ljudi.
            
         
               (3)
            
            
               V skladu s tem je Danska s pismom z dne 20. novembra 2009, ki ga je Komisija prejela 26. novembra 2009, Komisijo obvestila, da še naprej ne namerava prenesti Direktive 2006/52/ES v nacionalno zakonodajo, če zadeva uporabo nitritov v nekaterih mesnih izdelkih, in namesto tega ohraniti obstoječo nacionalno zakonodajo s tega področja, tj. Odlok št. 22 z dne 11. januarja 2005 o aditivih za živila (Bekendtgørelse nr 22 af 11.1.2005 om tilsætningsstoffer til fødevarer) in na danskem pozitivnem seznamu dovoljenih aditivov za živila (Liste over tilladte tilsætningsstoffer til fødevarer, „Positivlisten“). Danska je v podporo svojemu obvestilu predložila dodatne informacije, ki vključujejo podatke o porabi mesnih izdelkov, uvozu mesnih izdelkov in analizi nitrita v mesnih izdelkih na danskem trgu.
            
         1.   ZAKONODAJA UNIJE
   
   1.1.   ČLEN 114(4) IN (6) PDEU
   
               (4)
            
            
               Člen 114(4) PDEU določa, da [i] „če po tem, ko Evropski parlament in Svet, Svet ali Komisija sprejmejo usklajevalni ukrep, država članica meni, da mora ohraniti nacionalne določbe zaradi pomembnih potreb iz člena 36 ali določbe, ki zadevajo varstvo okolja ali delovnega okolja, o teh določbah pa tudi o razlogih za njihovo ohranitev uradno obvesti Komisijo“.
            
         
               (5)
            
            
               Komisija v skladu s členom 114(6) PDEU v šestih mesecih po uradnem obvestilu odobri ali zavrne zadevne nacionalne določbe, potem ko preveri, ali so sredstvo samovoljne diskriminacije ali prikritega omejevanja trgovine med državami članicami in ali ovirajo delovanje notranjega trga.
            
         1.2.   DIREKTIVA 2006/52/ES
   
               (6)
            
            
               V skladu s splošnimi načeli Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (4) je odobritev dodatkov za živila odvisna od upravičene tehnološke potrebe, njihove sprejemljivosti z vidika zdravja in njihove uporabe, ki ni zavajajoča za potrošnika. Slednja uredba je z 20. januarjem 2010 razveljavila Direktivo Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabljati v živilih, namenjenih za prehrano ljudi (5), ki določa enaka splošna načela.
            
         
               (7)
            
            
               Nitriti se v mesnih izdelkih uporabljajo že desetletja, med drugim, skupaj z drugimi dejavniki za konzerviranje in mikrobiološko varnost mesnih izdelkov, zlasti soljenih mesnih izdelkov, in zavirajo, med drugim, množenje bakterije Clostridium botulinum, ki povzroča življenjsko nevaren botulizem. Hkrati se priznava, da lahko prisotnost nitritov v mesnih izdelkih povzroča nastajanje nitrozaminov, za katere je bilo ugotovljeno, da so rakotvorni. Zato mora zakonodaja na tem področju najti ravnotežje med tveganjem nastanka nitrozaminov zaradi prisotnosti nitritov v mesnih izdelkih in zaščitnimi učinki nitritov pred razmnoževanjem bakterij, zlasti tistih, ki povzročajo botulizem.
            
         
               (8)
            
            
               V skladu s členoma 33 in 34 Uredbe (ES) št. 1333/2008 je Direktiva Evropskega parlamenta in Sveta št. 95/2/ES o aditivih za živila razen barvil in sladil (6) z 20. januarjem 2010 razveljavljena, razen nekaterih določb, vključno s prilogami od I do VI k Direktivi, ki se še naprej uporabljajo. Direktiva 95/2/ES, kakor je bila prvotno sprejeta, določa mejne vrednosti ostankov za nitrite in nitrate v različnih mesnih izdelkih ter „okvirne dodane količine“. Priloga I(3)(c) k Direktivi 2006/52/ES spreminja del C Priloge III k Direktivi 95/2/ES glede E 249 kalijevega nitrita in E 250 natrijevega nitrita.
            
         
               (9)
            
            
               Nasprotno pa Direktiva 2006/52/ES praviloma zajema največje količine za E 249 kalijev nitrit in E 250 natrijev nitrit, ki so lahko dodane med proizvodnjo. Največja dovoljena količina je 150 mg/kg za večino mesnih izdelkov na splošno in 100 mg/kg za sterilizirane mesne izdelke. Za nekaj določenih soljenih mesnih izdelkov, ki jih tradicionalno izdelujejo v določenih državah članicah, je dovoljena količina 180 mg/kg.
            
         
               (10)
            
            
               Ta pristop upošteva mnenja Znanstvenega odbora za hrano iz leta 1990 (7) in 1995 (8) ter Evropske agencije za varnost hrane (v nadaljnjem besedilu: EFSA) z dne 26. novembra 2003 (9), v katerih je bilo navedeno, da k zaviralnemu učinku proti C. botulinum prispeva dodana količina nitrita in ne količina ostanka, prav tako pa je bila priporočena zamenjava „okvirnih dodanih količin“ z „največjimi dodanimi količinami“. Upošteva tudi odločitev Sodišča v zadevi C-3/00 Danska/Komisija v zvezi s prejšnjo zahtevo Danske v skladu s členom 95(4) Pogodbe ES (zdaj člen 114(4) PDEU), v kateri je Sodišče menilo, da Komisija ob zavrnitvi zahteve Danske v zvezi z uporabo nitritov v mesnih izdelkih ni v zadostni meri upoštevala mnenj Znanstvenega odbora za hrano iz let 1990 in 1995, v kateri je izrazil dvom o primernosti količin nitritov, odobrenih z Direktivo 95/2/ES (10).
            
         
               (11)
            
            
               Direktiva 2006/52/ES z izjemo od splošnega pravila vsebuje najvišje dovoljene vsebnosti ostanka za nekatere tradicionalne soljene mesne izdelke, ki jih izdelujejo na tradicionalne načine proizvodnje. Najvišje dovoljene vsebnosti ostanka so 50 mg/kg, 100 mg/kg in 175 mg/kg za različne skupine takih izdelkov, npr. 175 mg/kg za Wiltshire bacon, dry cured bacon in podobne izdelke ter 100 mg/kg za Wiltshire ham in podobne izdelke. V zvezi s temi izdelki so bile določene največje dovoljene vsebnosti ostanka, saj ni mogoče nadzorovati dodane količine soli, ki jo meso vsrka zaradi narave postopka proizvodnje teh izdelkov. Postopek izdelave teh posebnih izdelkov je opisan v Direktivi, da se omogoči opredelitev „podobnih izdelkov“ in pojasni, kateri izdelki so zajeti v različne skupine z najvišjimi ravnmi. Spodnja preglednica navaja najvišje ravni, ki jih določa Direktiva 2006/52/ES.
               
                           E št.
                        
                        
                           Ime
                        
                        
                           Živilo
                        
                        
                           Največja količina, ki se lahko doda med proizvodnjo
                           (izražena kot NaNO3)
                        
                        
                           Največja dovoljena vsebnost ostanka
                           (izražena kot NaNO3)
                        
                     
                           E 249
                        
                        
                           Kalijev nitrit (11)
                           
                        
                        
                           Mesni izdelki
                        
                        
                           150 mg/kg
                        
                        
                            
                        
                     
                           E 250
                        
                        
                           Natrijev nitrit (11)
                           
                        
                        
                           Sterilizirani mesni izdelki (Fo > 3,00) (12)
                           
                        
                        
                           100 mg/kg
                        
                        
                            
                        
                     
                           Tradicionalni mesni izdelki, izdelani po postopku mokrega razsoljevanja (1):
                        
                     
                            
                        
                        
                            
                        
                        
                           
                              Wiltshire bacon (1.1)
                           
                              Entremeada, entrecosto, chispe, orelheira e cabeça (salgados)
                           
                           
                              Toucinho fumado (1.2)
                           in podobni izdelki
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Wiltshire ham (1.1)
                           in podobni izdelki
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, nassgepökelt (1.6)
                           in podobni izdelki
                        
                        
                            
                        
                        
                           50 mg/kg
                        
                     
                            
                        
                        
                            
                        
                        
                           
                              Cured tongue (1.3)
                        
                        
                            
                        
                        
                           50 mg/kg
                        
                     
                           Tradicionalni mesni izdelki, izdelani po postopku suhega razsoljevanja (2):
                        
                     
                            
                        
                        
                            
                        
                        
                           
                              Dry cured bacon (2.1)
                           in podobni izdelki
                        
                        
                            
                        
                        
                           175 mg/kg
                        
                     
                            
                        
                        
                            
                        
                        
                           
                              Dry cured ham (2.1)
                           
                              Jamón curado, paleta curada, lomo embuchado y cecina (2.2)
                           
                              Presunto, presunto da pá and paio do lombo (2.3)
                           in podobni izdelki
                        
                        
                            
                        
                        
                           100 mg/kg
                        
                     
                            
                        
                        
                            
                        
                        
                           
                              Rohschinken, trockengepökelt (2.5)
                           in podobni izdelki
                        
                        
                            
                        
                        
                           50 mg/kg
                        
                     
                           Drugi tradicionalni soljeni mesni izdelki (3):
                        
                     
                            
                        
                        
                            
                        
                        
                           
                              Vysočina
                           
                           
                              Selský salám
                           
                           
                              Turistický trvanlivý salám
                           
                           
                              Poličan
                           
                           
                              Herkules
                           
                           
                              Lovecký salám
                           
                           
                              Dunajská klobása
                           
                           
                              Paprikáš (3.5)
                           in podobni izdelki
                        
                        
                           180 mg/kg
                        
                        
                            
                        
                     
                            
                        
                        
                            
                        
                        
                           
                              Rohschinken, trocken-/nassgepökelt (3.1)
                           in podobni izdelki
                           
                              Jellied veal and brisket (3.2)
                        
                        
                            
                        
                        
                           50 mg/kg
                        
                     
         
               (12)
            
            
               Kakor je priporočeno v zadevnih mnenjih Znanstvenega odbora za hrano in EFSA, Direktiva 2006/52/ES temelji na določitvi največjih dodanih količin in odraža meje, navedene v teh strokovnih mnenjih, z določitvijo dovoljene količine nitritov do 100 mg/kg v steriliziranih mesnih izdelkih in 150 mg/kg v drugih mesnih izdelkih. Glede na široko paleto (soljenih) mesnih izdelkov in načinov proizvodnje znotraj Evropske unije je zakonodajalec Unije menil, da zaenkrat ni mogoče določiti primerne ravni nitritov za vsak izdelek.
            
         
               (13)
            
            
               Izjeme od pravila dodajanja največjih dodanih količin so omejene. Nanašajo se na posebne izdelke, ki jih tradicionalno izdelujejo v nekaterih državah članicah in pri katerih ni mogoče nadzorovati dodane količine soli, ki jo meso vsrka zaradi narave postopka proizvodnje teh izdelkov. Tradicionalni izdelki, na katere se to nanaša, so opredeljeni zlasti z opisom načina proizvodnje.
            
         
               (14)
            
            
               Države članice so morale Direktivo 2006/52/ES v nacionalno zakonodajo prenesti do 15. februarja 2008, da bi do 15. februarja 2008 dovolile trgovanje z izdelki in njihovo uporabo v skladu s to direktivo ter do 15. avgusta 2008 prepovedale trgovanje z izdelki in uporabo tistih izdelkov, ki niso v skladu z Direktivo.
            
         
               (15)
            
            
               Danska je 23. novembra 2007 v skladu s členom 95(4) Pogodbe ES (zdaj člen 114(4) PDEU) zaprosila za ohranitev nacionalnih določb o dodajanju nitritov mesnim izdelkom iz Odloka št. 22 z dne 11. januarja 2005 o aditivih za živila (Bekendtgørelse nr 22 af 11.1.2005 om tilsætningsstoffer til fødevarer) in danskega pozitivnega seznama dovoljenih aditivov za živila (Liste over tilladte tilsætningsstoffer til fødevarer, „Positivlisten“), ki so strožje od določb iz Direktive 2006/52/ES.
            
         
               (16)
            
            
               Komisija je z Odločbo 2008/448/ES v skladu s členom 95(6) Pogodbe ES (zdaj člen 114(6) PDEU) te nacionalne ukrepe odobrila do 23. maja 2010, dokler danski organi ne dokažejo, da uporaba ravni iz Direktive 2006/52/ES ne dosega zahtevane ravni varovanja in da lahko privede do nesprejemljivega tveganja za zdravje ljudi. Za predložitev takšnih podatkov v novem zahtevku je Danska morala spremljati situacijo, zlasti glede nadzora botulizma, deleža mesnih izdelkov, zajetih v skupino z omejitvijo 60 mg/kg, v skupni porabi mesnih izdelkov na Danskem, vključno z drugimi dejavniki tveganja pri zadevnih prehrambnih navadah, ter uvoza mesnih izdelkov iz drugih držav članic.
            
         2.   PRIGLAŠENE NACIONALNE DOLOČBE
   
   
               (17)
            
            
               Nacionalne določbe, ki jih je Danska priglasila 20. novembra 2009, so Odlok št. 22 z dne 11. januarja 2005 o aditivih za živila (Bekendtgørelse nr 22 af 11.1.2005 om tilsætningsstoffer til fødevarer) in danski pozitivni seznam dovoljenih aditivov za živila (Liste over tilladte tilsætningsstoffer til fødevarer, „Positivlisten“). Komisija je v okviru Odločbe 2008/448/ES že ocenila strožja pravila, ki jih Danska uporablja za E 249 in E 250.
            
         
               (18)
            
            
               Odlok št. 22 vsebuje načelo, da se za živila pod posebnimi pogoji ter s posebnimi cilji in omejitvami lahko uporabljajo samo aditivi, ki so na pozitivnem seznamu (13). Nadalje določa, da se najvišje vrednosti, navedene na pozitivnem seznamu, nanašajo na najvišje količine dodatka, ki je lahko prisoten v živilu v obliki, v kakršni se prodaja, razen če je določeno drugače (14). Zaradi tega se lahko na danskem trgu prodajajo samo živila, ki so v skladu z zahtevami Odloka št. 22 in pozitivnega seznama. Pozitivni seznam, ki ga je sestavila danska uprava za veterino in prehrano na podlagi Odloka št. 22, navaja, kateri dodatki se lahko uporabijo za posamezna živila in v kakšnih količinah. Priglašena različica se uporablja od 29. januarja 2005.
            
         
               (19)
            
            
               Danski pozitivni seznam v zvezi z uporabo nitritov E 249 (kalijev nitrit) in E 250 (natrijev nitrit) v mesnih izdelkih določa izključno dodane količine in zajema naslednje najvišje ravni:
               
                           Živilo
                        
                        
                           Količina dodanih nitritov (mg/kg)
                        
                     
                           
                                       8.2.1.
                                    
                                    
                                       Toplotno neobdelani mesni izdelki iz celih kosov mesa, vključno z rezinami izdelkov (na splošno)
                                    
                                 
                        
                           60
                        
                     
                           
                              Slanina tipa Wiltshire in podobni izdelki, vključno s soljeno šunko
                        
                        
                           150
                        
                     
                           
                                       8.2.2.
                                    
                                    
                                       Toplotno obdelani mesni izdelki iz celih kosov mesa, vključno z rezinami izdelkov (na splošno)
                                    
                                 
                        
                           60
                        
                     
                           
                              Rullepølse (zvita mesna klobasa)
                        
                        
                           100
                        
                     
                           Trajno konzervirani ali delno konzervirani izdelki, slanina tipa Wiltshire in njeni kosi, vključno s soljeno šunko
                        
                        
                           150
                        
                     
                           
                                       8.3.1.
                                    
                                    
                                       Toplotno neobdelani mesni izdelki iz mletega mesa, vključno z rezinami izdelkov (na splošno)
                                    
                                 
                        
                           60
                        
                     
                           Fermentirane salame
                        
                        
                           100
                        
                     
                           Trajno konzervirani ali delno konzervirani toplotno obdelani mesni izdelki iz mletega mesa
                        
                        
                           150
                        
                     
                           
                                       8.3.2.
                                    
                                    
                                       Toplotno obdelani mesni izdelki iz mletega mesa
                                    
                                 
                        
                           60
                        
                     
                           Mesne kroglice in jetrna pašteta (kødboller in leverpostej) (15)
                           
                        
                        
                           0
                        
                     
                           Trajno konzervirani ali delno konzervirani toplotno obdelani mesni izdelki iz mletega mesa
                        
                        
                           150
                        
                     
         
               (20)
            
            
               Omejitev 60 mg/kg zato velja za več vrst mesnih izdelkov, medtem ko sta ustrezni najvišji vrednosti iz Direktive 2006/52/ES 100 ali 150 mg/kg.
            
         
               (21)
            
            
               Vendar pa za „trajno konzervirane ali delno konzervirane toplotno obdelane mesne izdelke iz mletega mesa“ priglašene določbe določajo najvišjo raven 150 mg/kg, medtem ko je ustrezna najvišja raven iz Direktive 2006/52/ES 100 mg/kg za „sterilizirane mesne izdelke“.
            
         3.   POSTOPEK
   
   
               (22)
            
            
               Danska je s pismom z dne 20. novembra 2009, ki ga je Komisija prejela 26. novembra 2009, Komisijo obvestila, da še naprej ne namerava prenesti Direktive 2006/52/ES v dansko zakonodajo, če zadeva uporabo E 249 kalijevega nitrita in E 250 natrijevega nitrita v mesnih izdelkih. V podporo uradnemu obvestilu je Danska predložila poročilo danskega ministrstva za prehrano, kmetijstvo in ribištvo o porabi in uvozu mesnih izdelkov na Danskem ter poročilo nacionalnega inštituta za prehrano „Nitriti kot dodatki za živila – zdravstveni vidiki in zakonodaja EU“.
            
         
               (23)
            
            
               Komisija je s pismom z dne 21. decembra 2009 potrdila, da je prejela uradno obvestilo in da se je šestmesečno obdobje za preučitev obvestila po členu 114(6) PDEU začelo 27. novembra 2009, dan po prejemu uradnega obvestila. Komisija je z istim pismom danske organe zaprosila, da pošljejo zadnjo različico pozitivnega seznama dovoljenih aditivov za živila („Positivlisten“).
            
         
               (24)
            
            
               Danska je s pismom z dne 7. januarja 2010 poslala zahtevane dodatne informacije.
            
         
               (25)
            
            
               Komisija je objavila obvestilo v zvezi z uradnim obvestilom v Uradnem listu Evropske unije
                   (16), da bi ostale zainteresirane strani seznanila z danskimi nacionalnimi določbami ter razlogi v podporo zahteve. S pismom z dne 25. januarja 2010 je Komisija tudi druge države članice in države EGP seznanila z obvestilom ter jim dala priložnost, da v 30 dneh predložijo pripombe. Komisija je v tem roku prejela pripombe Češke, Poljske, Združenega kraljestva in Norveške (17).
               
                           —
                        
                        
                           Češka se strinja z ohranitvijo strožjih nacionalnih ukrepov, toda le do sprejetja prilog k Uredbi (ES) št. 1333/2008. Po sprejetju prilog o uporabi dodatkov v živilih morajo za vse države članice veljati enaki pogoji uporabe.
                        
                     
                           —
                        
                        
                           Poljska nima pripomb glede uradnega obvestila, vendar je poudarila potrebo po ponovnem razmisleku o ravneh nitritov iz Direktive 2006/52/ES po ponovni oceni EFSA.
                        
                     
                           —
                        
                        
                           Pripomba Združenega kraljestva se nanaša na namero Danske, da ohrani nacionalne ravni za uporabo nitritov v mesnih izdelkih in tako svoje prebivalce zaščiti pred izpostavljenostjo povišani ravni nitrozaminov. Poudarja, da je konzerviranje mesnih izdelkov, ki preprečuje izbruhe botulizma, odvisno od zapletenih medsebojnih vplivov med številnimi dejavniki, ki vključujejo ne samo nitrite, temveč tudi sol, vrednost pH in nadzor temperature. Po mnenju Združenega kraljestva možnost izpostavljenosti potrošnikov nitrozaminom ni edino vprašanje, ki ga je treba obravnavati pri določanju ustreznih ravni nitritov. Zato poudarja, da se je v okviru skupine Evropske komisije za prehrano in telesno dejavnost na visoki ravni 26 držav članic dogovorilo o 16-odstotnem zmanjšanju uporabe soli v mesnih izdelkih v štirih letih (2008–2012). Zato dvomi, da je možno znižati ravni soli in nitritov ter hkrati zagotavljati proizvodnjo varnih mesnih izdelkov.
                        
                     
                           —
                        
                        
                           Norveška meni, da je danski ukrep dobro dokumentiran, zato ne nasprotuje danski zahtevi po ohranitvi nacionalnih določb o uporabi nitritov kot dodatkov v mesnih izdelkih. Glede na to Komisijo tudi poziva, naj ponovno preuči Direktivo 2006/52/ES v zvezi z uporabo nitritov v mesnih izdelkih.
                        
                     
         
               (26)
            
            
               Službe Komisije in Danska so se ponovno sestale 19. marca 2010. Danska je s pismom z dne 12. aprila 2010 predložila dodatna pojasnila v zvezi z različnimi kategorijami mesnih izdelkov, zajetih v priglašenih določbah, ter izvajanjem nadzora nad uvoženimi mesnimi izdelki.
            
         4.   ZAHTEVA ZA EFSA
   
   
               (27)
            
            
               Generalni direktorat za zdravje in potrošnike je s pismom z dne 29. januarja 2010 EFSA zaprosil, naj oceni podatke, ki so jih poslali danski organi, zlasti pa, ali te informacije ali kateri koli drugi novi znanstveni podatki kažejo na obstoj znanstvenih dokazov za ponovno preučitev najvišjih mejnih vrednosti nitritov, sprejetih z Direktivo 2006/52/ES.
            
         
               (28)
            
            
               Svet EFSA za živilske aditive in hranilne vire, dodane živilom, je 11. marca 2010 (18) sprejel mnenje, v katerem je sklenil, da podatki, ki so jih predložili danski organi, ne zagotavljajo osnove za ponovno preučitev „sprejemljivega dnevnega vnosa“ (ADI) za nitrit, in sicer 0,07 mg/kg telesne teže/dan, ki ga je leta 2002 določil Skupni strokovni odbor FAO/WHO za aditive v živilih (JECFA). Prav tako je poudaril, da otroci lahko presežejo ADI. Nenazadnje je Svet EFSA za živilske aditive in hranilne vire, dodane živilom, v skladu s sklepom Znanstvenega odbora za hrano iz leta 1995 sklenil, da je treba izpostavljenost nastalim nitrozaminom v živilih zmanjšati z ustreznimi tehnološkimi praksami, kot je zmanjšanje ravni nitratov in nitritov, dodanih živilom, na najnižjo raven za dosego potrebnega učinka konzerviranja in zagotovitev mikrobiološke varnosti.
            
         
               (29)
            
            
               V zvezi z učinki nitritov/nitratov na mikrobiološko varnost mesnih izdelkov Svet EFSA navaja, da je to bilo obravnavano v mnenju Znanstvenega odbora EFSA za biološka tveganja z dne 26. novembra 2003. V skladu z navedenim mnenjem k varnosti mesnih izdelkov prispevajo različni dejavniki (postopek obdelave, sol/koncentracija, aktivnost vode itd.) in da je dodana količina nitritov pomembna za mikrobiološko varnost, zaradi česar je treba nadzorovati dodane količine (namesto količine ostanka). Poleg tega se je Znanstveni odbor za biološka tveganja strinjal z mnenjem Znanstvenega odbora za prehrano, da je 50–100 mg dodanega nitrita na kg mesnega izdelka dovolj za večino izdelkov in da je pri ostalih izdelkih, zlasti tistih z nižjo ravnjo soli in podaljšanim rokom uporabnosti, za zaviranje rasti C. botulinum treba dodati 50–150 mg/kg nitrita. Vendar niso bile predložene nobene podrobne analize za posamezno kategorijo mednih izdelkov.
            
         II.   OCENA
   
   1.   DOPUSTNOST
   
   
               (30)
            
            
               V skladu s členom 114(4) in (6) PDEU lahko država članica po sprejetju usklajevalnega ukrepa ohrani strožje nacionalne določbe zaradi pomembnih potreb iz člena 36 PDEU ali določbe v zvezi z varstvom okolja ali delovnega okolja, če o teh nacionalnih določbah obvesti Komisijo in če Komisija te ukrepe odobri.
            
         
               (31)
            
            
               Dansko uradno obvestilo se nanaša na nacionalne določbe, ki odstopajo od določb iz Priloge I(3)(c) k Direktivi 2006/52/ES, ki spreminja del C Priloge III k Direktivi 95/2/ES v zvezi z E 249 kalijevim nitritom in E 250 natrijevim nitritom. Sedanje danske določbe so v času sprejetja Direktive 2006/52/ES že obstajale.
            
         
               (32)
            
            
               Danski Odlok št. 22 in danski pozitivni seznam dovoljujeta dodajanje E 249 kalijevega nitrita in E 250 natrijevega nitrita k mesnim izdelkom samo, če niso presežene določene dodane količine. Glede na zadevne izdelke so te največje dovoljene količine 0, 60, 100 ali 150 mg/kg, ki so za nekatere izdelke nižje od količin iz Direktive 2006/52/ES ali pa se od njih razlikujejo. Poleg tega Danske določbe za razliko od Direktive 2006/52/ES ne vključujejo izjem od načela določanja najvišjih dovoljenih dodanih količin za nitrite, s čimer ne dovoljujejo dajanja v promet nekaterih tradicionalno proizvedenih mesnih izdelkov iz drugih držav članic.
            
         
               (33)
            
            
               Danske določbe so zato strožje od odločb iz Direktive 2006/52/ES ali pa se od njih razlikujejo, saj določajo nižje največje dovoljene dodane količine kot Direktiva 2006/52/ES za več vrst izdelkov (v več primerih 60 mg/kg) in v nasprotju z Direktivo 2006/52/ES ne dovoljujejo dajanja v promet nekaterih tradicionalnih mesnih izdelkov na osnovi največjih dovoljenih vsebnosti ostankov.
            
         
               (34)
            
            
               V skladu s členom 114(4) PDEU je bilo uradno obvestilo dopolnjeno z opisom razlogov, povezanih z eno ali več pomembnimi potrebami iz člena 36 PDEU, v tem primeru z varovanjem zdravja in življenja ljudi. V priloženo poročilo danskega ministrstva za prehrano, kmetijstvo in ribištvo so vključeni dodatni podatki o porabi in uvozu mesnih izdelkov ter analiza nitrita v mesnih izdelkih na danskem trgu. Nenazadnje so danski organi predložili poročilo nacionalnega inštituta za prehrano „Nitriti kot dodatki za živila – zdravstveni vidiki in zakonodaja EU“ z dne 30. oktobra 2007. Po predloženih informacijah je bilo slednje poročilo ponovno preučeno septembra 2009, dodane pa niso bile nobene nove pripombe ali spoznanja.
            
         
               (35)
            
            
               Komisija v skladu z navedenim meni, da je zahteva Danske za pridobitev dovoljenja za ohranitev nacionalnih določb o uporabi nitritov v mesnih izdelkih dopustna v skladu s členom 114(4) PDEU.
            
         2.   VSEBINSKA PRESOJA
   
   
               (36)
            
            
               V skladu s členom 114(4) in prvim odstavkom člena 114(6) PDEU mora Komisija preveriti, ali so izpolnjeni vsi pogoji iz navedenega člena, ki državi članici omogočajo ohraniti njene nacionalne določbe, ki odstopajo od usklajevalnega ukrepa Unije.
            
         
               (37)
            
            
               Komisija mora zlasti oceniti, ali so nacionalne določbe utemeljene na podlagi pomembnih potreb iz člena 36 PDEU oziroma ali so povezane z varstvom okolja ali delovnega okolja ter ne presegajo tistega, kar je potrebno za dosego zastavljenih legitimnih ciljev. Poleg tega mora Komisija, kadar meni, da nacionalne določbe izpolnjujejo navedene pogoje, v skladu s členom 114(6) PDEU preveriti, ali so nacionalne določbe sredstvo za samovoljno diskriminacijo ali prikrito omejevanje trgovine med državami članicami in ali ovirajo delovanja notranjega trga.
            
         
               (38)
            
            
               Treba je opozoriti, da mora Komisija pri preučevanju, ali so priglašeni nacionalni ukrepi na podlagi člena 114(4) PDEU utemeljeni, glede na rok iz člena 114(6) PDEU upoštevati „razloge“, ki jih je predložila država članica priglasiteljica. To pomeni, da mora v skladu z določbami Pogodbe država članica, ki je predložila zahtevo in želi nacionalne ukrepe ohraniti, dokazati upravičenost teh ukrepov. Ob upoštevanju postopkovnega okvira, ki ga določa člen 114(4) in (6) PDEU, vključno zlasti s strogo določenim rokom za sprejetje sklepa, bi se Komisija morala omejiti na preučitev ustreznosti elementov, ki jih z zahtevo predložijo države članice, ne da bi ji bilo treba sami iskati možne utemeljitve.
            
         
               (39)
            
            
               Kadar pa Komisija razpolaga z informacijami, glede na katere bi bilo treba pregledati usklajevalni ukrep Unije, od katerega priglašene nacionalne določbe odstopajo, lahko take informacije upošteva pri ocenjevanju priglašenih nacionalnih določb.
            
         2.1.   STALIŠČE DANSKE
   
               (40)
            
            
               Danska trdi, da njena zakonodaja zagotavlja višjo raven varovanja zdravja in življenja ljudi, saj določa nižje največje dovoljene dodane količine E 249 kalijevega nitrita in E 250 natrijevega nitrita od tistih iz Direktive 2006/52/ES in ne dovoljuje dajanja v promet tradicionalnih mesnih izdelkov, za katere ni mogoče določiti dodanih količin. Danska meni, da so danske določbe popolnoma skladne s priporočili Znanstvenega odbora za hrano iz let 1990 in 1995 ter z mnenjem EFSA z dne 26. novembra 2003.
            
         
               (41)
            
            
               Danska prav tako meni, da uravnavanje uporabljenih količin nitrita glede na to, ali vključujejo vnos, ki presega določen zadevni ADI, ne zagotavlja potrebne ravni varovanja zdravja ljudi. Pri ADI, določenem za nitrite, ni upoštevano nastajanje nitrozaminov, ki so povezani z uporabo nitritov v mesnih izdelkih. Po znanstvenih ocenah so nitrozamini genotoksični, zato ni možno določiti meje, pod katero niso rakotvorni. Danska nadalje poudarja, da je nastajanje nitrozaminov odvisno od dodanih količin nitritov in ne od veliko nižjih količin ostankov, ki so zaradi pretvorbe snovi v živilu običajno prisotni v izdelku ob zaužitju.
            
         
               (42)
            
            
               Zato splošna znanstvena ocena po njenem mnenju dokazuje, (a) da je treba uporabo nitritov in nitratov uravnavati v smislu dodanih količin in ne količin ostankov, (b) da je treba njihovo uporabo čim bolj zmanjšati z uporabo različnih količin v skladu s tehničnimi potrebami, povezanimi z različnimi živili, in (c) da se potrebno konzerviranje doseže z uporabo količin, ki jih priporoča EFSA. Danska zato meni, da njene nacionalne določbe sistematično sledijo tem priporočilom, Direktiva 2006/52/ES v zvezi z nitriti pa ne.
            
         
               (43)
            
            
               Danska poudarja tudi, da njene nacionalne določbe veljajo že vrsto let in da nikoli niso povzročile težav v zvezi s konzerviranjem zadevnih izdelkov. Poleg tega je na Danskem v primerjavi z drugimi državami članicami EU relativno malo primerov botulizma, od leta 1980 pa ni bil zabeležen noben primer botulizma zaradi uživanja mesnih izdelkov. Po Odločbi 2008/448/ES, v skladu s katero mora Danska nadzorovati situacijo, med drugim, v zvezi botulizmom, Danska navaja, da od leta 2006 na Danskem ni bil zabeležen noben primer botulizma. Zato se še vedno šteje, da danske odločbe o uporabi nitritov v mesnih izdelkih zagotavljajo celovito zaščito pred zastrupitvijo s hrano.
            
         
               (44)
            
            
               V zvezi z vzorci porabe so v priloženo poročilo danskega ministrstva za prehrano, kmetijstvo in ribištvo vključeni dodatni podatki o porabi in uvozu mesnih izdelkov ter analiza nitrita v mesnih izdelkih na danskem trgu. Po mnenju danskih organov poročilo kaže, da se je poraba mesnih izdelkov, katerim se lahko dodajo nitriti, v preteklih letih povečala, zlasti med otroki. Poleg tega so mesni izdelki, za katere velja omejitev 60 mg/kg, zdaleč najpogosteje zaužiti izdelki na Danskem. To dokazuje, da bi vsakršna sprememba nacionalnih določb, v skladu s katero bi se največje dovoljene dodane količine skladno z Direktivo 2006/52/ES povečale na 150 mg/kg, lahko privedla do znatnega povečanja vnosa nitrita, s tem pa tudi nitrozaminov.
            
         
               (45)
            
            
               Poleg tega Danska trdi, da njene določbe o nitritih ne delujejo kot ovira za trgovino, pri čemer se sklicuje na številke, ki kažejo, da se mesni izdelki uvažajo iz drugih držav članic in se je ta uvoz od leta 2006 celo povečal.
            
         
               (46)
            
            
               Danska prav tako poudarja, da je omejitev uporabe nitritov na najmanjše možne količine upravičena, da se upošteva ADI za nitrit v živilih. Nenazadnje se Danska sklicuje na poročilo nacionalnega inštituta za prehrano iz leta 2007 „Nitriti kot dodatki za živila – zdravstveni vidiki in zakonodaja EU“. V tem poročilu, ki je bilo ponovno ocenjeno leta 2009, je navedeno, da se zaradi izvajanja Direktive 2006/52/ES na Danskem vnos nitrita lahko poveča za faktor 2,3–2,4, kar lahko pomeni sočasno povečanje vnosa nastalih nitrozaminov.
            
         
               (47)
            
            
               Če povzamemo, Danska meni, da je legitimno, da se tveganje za zdravje ljudi, ki izvira iz izpostavljenosti nitrozaminom, zmanjša z nadaljnjim izvajanjem nacionalne zakonodaje, ki je strožja od zahtev iz Direktive 2006/52/ES. Nadzor, ki ga je Danska izvajala v skladu z Odločbo 2008/448/ES, po mnenju Danske kaže na to, da so prej upoštevane ugotovitve v zvezi z zdravjem še vedno veljavne. Nenazadnje trdi, da po najnovejših razpoložljivih podatkih danske določbe ne ovirajo trgovine z zadevnimi izdelki.
            
         2.2.   OCENA DANSKEGA STALIŠČA
   2.2.1.   
         Utemeljitev na podlagi pomembnih potreb iz člena 36 PDEU
      
   
   
               (48)
            
            
               Namen danske zakonodaje je doseči višjo raven varovanja zdravja in življenja ljudi v zvezi z izpostavljenostjo nitritom in morebitnem nastanku nitrozaminov v mesnih izdelkih z določitvijo nižjih največjih dodanih količin nitritov v nekaterih mesnih izdelkih v primerjavi z najvišjimi ravnmi iz Direktive 2006/52/ES in s prepovedjo dajanja v promet izdelkov, za katere se lahko določijo samo največje dovoljene ravni ostanka. Priglašene določbe poleg tega določajo največjo količino 150 mg/kg za „trajno konzervirane ali delno konzervirane toplotno obdelane mesne izdelke iz mletega mesa“, kar je večje od količine, določene v Direktivi 2006/52/ES za „sterilizirane mesne izdelke“, in sicer 100 mg/kg.
            
         
               (49)
            
            
               Pri ocenjevanju, ali je danska zakonodaja dejansko primerna in potrebna za dosego tega cilja, je treba upoštevati številne dejavnike. Zlasti je treba uravnotežiti dve vrsti zdravstvenih tveganj, in sicer prisotnost nitrozaminov v mesnih izdelkih na eni in mikrobiološke varnosti mesnih izdelkov na drugi strani. Slednji vidik je več kot le tehnološka potreba, sam po sebi je tudi zelo pomembno zdravstveno vprašanje. Sicer se priznava, da je treba raven nitritov v mesnih izdelkih omejiti, vendar nižje ravni nitritov v mesu ne pomenijo samodejno tudi boljšega varovanja človeškega zdravja. Najprimernejša raven nitritov je odvisna od številnih dejavnikov, ki jih priznavata ustrezni mnenji Znanstvenega odbora za hrano in EFSA, npr. od dodajanja soli, vlage, pH, roka uporabnosti izdelka, higiene, nadzora temperature itd.
            
         
               (50)
            
            
               Komisija glede na navedene ugotovitve in ugotovitve iz uvodnih izjav 11 in 12 meni, da je Direktiva 2006/52/ES načeloma primeren odziv na izziv usklajevanja dveh nasprotujočih si tveganj za zdravje glede na raznolikosti mesnih izdelkov v Uniji.
            
         
               (51)
            
            
               Po drugi strani pa mora Komisija oceniti posebne odločitve, ki jih je sprejel danski zakonodajalec, in izkušnje, pridobljene na podlagi teh pravil, ki so v veljavi daljše obdobje. S podatki o pojavnosti zastrupitve s hrano in zlasti botulizma je Danska dokazala, da je s svojo zakonodajo doslej dosegla zadovoljive rezultate. Ti podatki kažejo, da najvišje določene ravni v danski zakonodaji zadoščajo za zagotavljanje mikrobiološke varnosti mesnih izdelkov, ki jih na Danskem trenutno izdelujejo, ter za načine proizvodnje, ki so tam trenutno v uporabi.
            
         
               (52)
            
            
               Komisija ugotavlja, da je danska zakonodaja usklajena z ustreznimi strokovnimi mnenji strokovnih organov Unije. Temelji na uravnavanju najvišjih dodanih vrednosti in upošteva meje dodanih količin nitritov iz teh mnenj, tj. 50–150 mg/kg. Hkrati je Danska v primerjavi z Direktivo določila bolj specifične dodane količine za posebne skupine mesnih izdelkov ob upoštevanju vrst mesnih izdelkov in načinov proizvodnje, ki na Danskem prevladujejo.
            
         
               (53)
            
            
               Na podlagi informacij, ki jih je Danska predložila, je poleg tega treba upoštevati, da je večina mesnih izdelkov, ki jih zaužijejo prebivalci Danske, iz tiste skupine mesnih izdelkov, za katero trenutno velja omejitev 60 mg/kg, ki bi jo bilo treba nadomestiti z omejitvijo 100 ali 150 mg/kg. Ker danski proizvajalci tako kot proizvajalci v drugih državah članicah ne bi bili obvezani dvigniti količine nitritov, ki jo trenutno dodajajo svojim izdelkom, na najvišje ravni iz Direktive 2006/52/ES, je malo verjetno, da bi se dejanska izpostavljenost prebivalcev Danske nitritom v mesnih izdelkih povečala, kot je navedeno v danskem zahtevku, tj. za faktor 2,3–2,4. Vendar pa povečanja dejanske izpostavljenosti prebivalcev Danske ni mogoče izključiti.
            
         
               (54)
            
            
               Na podlagi trenutno razpoložljivih informacij Komisija meni, da se lahko zahteva po ohranitvi priglašenih ukrepov začasno odobri zaradi varovanja javnega zdravja na Danskem.
            
         2.2.2   
         Odsotnost kakršne koli samovoljne diskriminacije, kakršnega koli prikritega omejevanja trgovine med državami članicami ali kakršne koli ovire za delovanje notranjega trga
      
   
   2.2.2.1.   Odsotnost samovoljne diskriminacije
   
   
               (55)
            
            
               Na podlagi člena 114(6) PDEU mora Komisija preveriti, ali so predlagani ukrepi sredstvo samovoljne diskriminacije. Da ne pride do kakršne koli diskriminacije, se v skladu s sodno prakso Sodišča podobne situacije ne smejo obravnavati na različne načine, različne situacije pa ne na isti način.
            
         
               (56)
            
            
               Danska nacionalna pravila veljajo za domače izdelke in izdelke, proizvedene v drugih državah članicah. Ob odsotnosti kakršnih koli dokazov o nasprotnem se lahko sklepa, da nacionalne določbe niso sredstvo samovoljne diskriminacije.
            
         2.2.2.2.   Odsotnost prikritega omejevanja trgovine
   
   
               (57)
            
            
               Nacionalni ukrepi, ki uporabo izdelkov omejujejo v večji meri kot Direktiva Unije, bi običajno ovirali trgovino, če se ne pričakuje, da bodo izdelki, ki so zakonito dani v promet in se uporabljajo v preostalem delu Unije, zaradi prepovedi uporabe dani v promet v zadevni državi članici. Namen predpogojev iz člena 114(6) PDEU je preprečiti, da bi se omejitve, ki temeljijo na merilih iz odstavkov 4 in 5 navedenega člena, uporabljale v neprimerne namene in bi s tem prevzele vlogo gospodarskih ukrepov, namenjenih oviranju uvoza izdelkov iz drugih držav članic, torej bi postale sredstvo posredne zaščite nacionalne proizvodnje.
            
         
               (58)
            
            
               Danska pravila določajo strožje standarde za dodajanje nitritov nekaterim mesnim izdelkom in višje največje dodane količine za posebne kategorije mesnih izdelkov („trajno konzervirane ali delno konzervirane toplotno obdelane mesne izdelke iz mletega mesa“) v primerjavi z količinami iz Direktive 2006/52/ES tudi za gospodarske subjekte s sedežem v drugi državi članici v običajno usklajenem območju, zato lahko pomenijo prikrito omejevanje trgovine ali oviranje delovanja notranjega trga. Vendar se priznava, da je treba člen 114(6) PDEU obravnavati v smislu, da se ne smejo odobriti samo taki nacionalni ukrepi, ki nesorazmerno ovirajo notranji trg. V zvezi s tem je Danska predložila podatke o uvozu mesnih izdelkov iz drugih držav članic, ki ne samo, da se je kljub njeni zakonodaji nadaljeval, ampak se je v zadnjih letih še povečal.
            
         
               (59)
            
            
               Ob odsotnosti kakršnih koli dokazov, da so nacionalne določbe v resnici ukrep z namenom zaščite nacionalne proizvodnje, se lahko sklepa, da te določbe ne pomenijo prikritega omejevanja trgovanja med državami članicami.
            
         2.2.2.3.   Odsotnost ovir za delovanje notranjega trga
   
   
               (60)
            
            
               Tega pogoja ni mogoče razlagati kot izključitve odobritev katerega koli nacionalnega ukrepa, ki bi lahko vplival na vzpostavitev notranjega trga. Dejansko vsak nacionalni ukrep, ki odstopa od usklajevalnega ukrepa za vzpostavitev in delovanje notranjega trga, v osnovi pomeni ukrep, ki bo verjetno vplival na notranji trg. Za ohranitev uporabnosti postopka iz člena 114 PDEU, je posledično treba v okviru člena 114(6) PDEU pojem ovire za delovanje notranjega trga razumeti kot nesorazmeren učinek glede na zastavljeni cilj.
            
         
               (61)
            
            
               Glede na prednosti za zdravje, ki jih je navedla danska vlada v zvezi z zmanjšanjem izpostavljenosti nitritom v mesnih izdelkih, in dejstvo, da na podlagi trenutno razpoložljivih podatkov to na trgovanje ne vpliva oziroma vpliva le v omejenem obsegu, Komisija meni, da se lahko priglašena danska pravila začasno ohranijo na podlagi varovanja zdravja in življenja ljudi, ob upoštevanju dejstva, da niso nesorazmerna in zato ne ovirajo delovanja notranjega trga v smislu člena 114(6) PDEU.
            
         
               (62)
            
            
               Komisija ob upoštevanju te analize meni, da je pogoj o odsotnosti ovir za delovanje notranjega trga izpolnjen.
            
         2.2.3.   
         Časovna omejitev
      
   
   
               (63)
            
            
               Navedeni sklepi temeljijo na trenutno razpoložljivih informacijah in zlasti na podatkih, ki kažejo, da Danska nadzoruje botulizem kljub nižji najvišji ravni nitritov, dodanih določenim vrstam mesnih izdelkov in višji najvišji ravni za „trajno konzervirane ali delno konzervirane toplotno obdelane mesne izdelke iz mletega mesa“, pri čemer ne moti trgovanja na nesorazmeren način.
            
         
               (64)
            
            
               Drugi pomemben dejavnik je odstotek porabe mesnih izdelkov na Danskem, v zvezi s katero bi uvedba Direktive 2006/52/ES lahko privedla do povečane izpostavljenosti prebivalcev Danske nitritom in s tem tudi nitrozaminom.
            
         
               (65)
            
            
               Danska bi morala sistematično spremljati situacijo in zbirati podatke o tem, ali uporaba ravni iz Direktive 2006/52/ES dosega zahtevano raven varovanja in če ne, ali bi to lahko privedlo do nesprejemljivega tveganja za zdravje ljudi. Zbrani podatki se morajo osredotočati zlasti na nadzor botulizma, delež mesnih izdelkov, za katere velja omejitev 60 mg/kg, v splošni porabi mesnih izdelkov na Danskem, vključno z drugimi dejavniki tveganja pri tipičnih prehrambnih navadah, ter uvoz mesnih izdelkov iz drugih držav članic. Danska bi morala zbrane podatke Komisiji predložiti vsaki dve leti od datuma sprejetja tega sklepa.
            
         
               (66)
            
            
               Komisija bi poleg tega morala spremljati izvajanje Direktive 2006/52/ES v državah članicah, zlasti v zvezi z uporabo nitritov v različnih kategorijah mesnih izdelkov v industriji, in organizacijo nacionalnih kontrol. Prav tako je treba opraviti primerna posvetovanja z državami članicami, zainteresiranimi stranmi in EFSA. Komisija bi na podlagi zbranih informacij v smislu člena 114(7) PDEU preučila Direktivo 2006/52/ES in razmislila, ali je primerno predlagati prilagoditev najvišje ravni nitritov, ki se lahko dodajo nekaterim mesnim izdelkom, iz navedene direktive.
            
         
               (67)
            
            
               Komisija ob upoštevanju navedenega meni, da lahko nacionalne določbe v navedenem obsegu odobri za omejeno obdobje pet let. Odobritev se določi za obdobje, ki je potrebno, da se zberejo in natančno ocenijo potrebne informacije.
            
         
               (68)
            
            
               Danska je še naprej obvezana, da druge določbe iz Direktive 2006/52/ES prenese v nacionalno zakonodajo.
            
         III.   SKLEP
   
   
               (69)
            
            
               Po mnenju Komisije se glede na navedene ugotovitve in ob upoštevanju pripomb držav članic o uradnem obvestilu, ki so ga predložili danski organi, zahteva Danske, ki jo je Komisija prejela 26. novembra 2009, po ohranitvi nacionalnih določb o dodajanju nitritov, ki se razlikujejo za „trajno konzervirane ali delno konzervirane toplotno obdelane mesne izdelke iz mletega mesa“ in so strožje za vse druge mesne izdelke kot določbe iz Direktive 2006/52/ES, lahko odobri za obdobje pet let od datuma sprejetja tega sklepa. Danska bi morala sistematično zbirati in Komisiji pošiljati podatke o tem, ali uporaba ravni iz Direktive 2006/52/ES dosega zahtevano raven varovanja in če ne, ali bi to lahko privedlo do nesprejemljivega tveganja za zdravje ljudi –
            
         SPREJELA NASLEDNJI SKLEP:
   Člen 1
   Nacionalne določbe o dodajanju nitritov mesnim izdelkom iz Odloka št. 22 z dne 11. januarja 2005 o aditivih za živila (Bekendtgørelse nr 22 af 11.1.2005 om tilsætningsstoffer til fødevarer) in danski pozitivni seznam dovoljenih aditivov za živila (Liste over tilladte tilsætningsstoffer til fødevarer, „Positivlisten“), o katerih je Kraljevina Danska v skladu s členom 114(4) PDEU Komisijo obvestila s pismom z dne 20. novembra 2009, se odobrijo.
   Člen 2
   Ta sklep preneha veljati 25. maja 2015.
   Člen 3
   Ta sklep je naslovljen na Kraljevino Dansko.
   
      V Bruslju, 25. maja 2010
      
         
            Za Komisijo
         
         John DALLI
         
            Član Komisije
         
      
   
   
      (1)  Uradno obvestilo se je nanašalo na E 249 kalijev nitrit in E 250 natrijev nitrit.
   
      (2)  UL L 204, 26.7.2006, str. 10.
   
      (3)  UL L 157, 17.6.2008, str. 98.
   
      (4)  UL L 354, 31.12.2008, str. 16.
   
      (5)  UL L 40, 11.2.1989, str. 27.
   
      (6)  UL L 61, 18.3.1995, str. 1.
   
      (7)  Mnenje o nitratih in nitritih z dne 19. oktobra 1990, Evropska komisija – Poročila Znanstvenega odbora za hrano (šestindvajseta serija), str. 21.
   
      (8)  Mnenje o nitratih in nitritih z dne 22. septembra 1995, Evropska komisija – Poročila Znanstvenega odbora za hrano (osemintrideseta serija), str. 1.
   
      (9)  Mnenje Znanstvenega odbora za biološka tveganja na zahtevo Komisije v zvezi z učinki nitritov/nitratov na mikrobiološko varnost mesnih izdelkov, The EFSA Journal (2003) 14, str. 1.
   
      (10)  Zadeva C-3/00, Kraljevina Danska proti Komisiji Evropskih Skupnosti, Recueil [2003], str. I-2643, zlasti točke 109–115.
   
      (11)  Kadar je označen z oznako „za živila“, se nitrit lahko prodaja samo v mešanici s soljo ali nadomestkom soli.
   
      (12)  Vednost Fo 3 je enakovredna 3 minutam segrevanja na 121 °C (zmanjšanje bakterijske obremenitve ene milijarde spor v vsaki od 1 000 pločevink do ene spore v tisoč pločevinkah).
   
      (13)  Glej § 13 Odloka št. 22 „Uporaba dodatkov za živila“.
   
      (14)  Glej § 20 Odloka št. 22.
   
      (15)  V skladu s členom 20 Uredbe (ES) št. 1333/2008 v povezavi s Prilogo IV k Uredbi lahko Danska še naprej prepoveduje uporabo nekaterih kategorij dodatkov za živila, vključno s konzervansi, v tradicionalnih danskih mesnih kroglicah „Kødboller“ in tradicionalni jetrni pašteti „Leverpostej“.
   
      (16)  UL C 7, 13.1.2010, str. 1.
   
      (17)  Poleg tega je Komisija 1. marca 2010 in 25. marca 2010 prejela mnenje Latvije in Litve, tj. po roku, ki ga je določila Komisija.
   
      (18)  Znanstveno mnenje o nitritih v mesnih izdelkih Sveta EFSA za živilske aditive in hranilne vire, dodane živilom, The EFSA Journal 2010, 8(3):1538.